คือผมนอนไม่ค่อยหลับผักผ่อนไม่เพียงพอแล้วรู้สึกเหมือนมีการฉีกขาดของเนื้อตรงปากและลำคอฉีกไปถึงขากรรไกรและเนื้อที่ดึงลิ้นที่ติดกับทอลซิลฉีกขาดสามารถสมานแผลเองได้หรือปล่าวครับ
สวัสดีครับ แผลร้อนใน คือ แผลภายในช่องปากที่พบได้บ่อย ซึ่งอาจเกิดจากการกัดของฟัน หรือ การแปรงฟันแล้วไปกระแทกโดนเหงือก หรือ การติดเชื้อในช่องปาก หากเป็นแผลร้อนในเพียงแผลเดียวเล็กๆ โดยทั่วไปก็สามารถหายได้เองใน 1-2 สัปดาห์ ซึ่งระหว่างนั้น ก็ควรนอนพักผ่อนให้เพียงพอ ดื่มน้ำมากๆ และใช้แปรงสีฟันขนอ่อน และไม่ควรแปรงฟันแรงจนเกินไปครับอย่างไรก็ดี หากมีแผลในช่องปากหลายๆที่ราวไปถึงต่อมทอนซิล ก็น่าจะมีปัญหาจากสาเหตุอื่นๆ อาทิเช่น โรคเหงือกอักเสบลุกลาม ผลจากการแพ้บางชนิด การติดเชื้อไวรัสบางชนิดเช่น ไวรัสกลุ่มเริม หรือ โรคแพ้ภูมิตัวเองบางชนิด ซึ่งหากเป็นโรคเหล่านี้ อาการเหล่านี้อาจจะไม่หายเอง และอาจลุกลามมากขึ้นได้หากไม่ได้รับการรักษาครับด้วยเหตุนี้ หากมีแผลร้อนในหลายจุดเช่นนี้ ขอแนะนำให้พบแพทย์อายุรกรรมเพื่อตรวจรักษาเพิ่มเติมดีกว่าครับ เพราะแต่ละโรคมีวิธีรักษาแตกต่างกันครับ